Rebekka Østby

Rebekka Østby (født 4. september 1973 i Moss) er en norsk journalist og redaktør. 

Østby kommer fra Moss, men har også bodd en del år i Oslo. I sine yngre år jobbet hun i et reklamebyrå og som journalist i Moss Dagblad. Fra 2006 til 2012 var ansatt som redaktør i de nystartede lokalavisene Vestby Avis og Ås Avis. I 2012 fikk hun stillingen som redaksjonssjef i ukebladene Hjemmet, Familien og Her og Nå.

I 2001 deltok hun i den første norske utgaven av realityserien Big Brother. Østby ble fremhevet som favoritt av tv-kritikerne, men ble den første som ble stemt ut. Hun ble sendt inn i huset igjen på et senere tidspunkt, men ble stemt ut før finalen. Senere på året deltok hun i dokumentaren 100 dager etter og i gjenforeningsprogrammet Tilbake i huset, som begge ble sendt høsten 2001.

 Referanser 

 Eksterne lenker 


Kategori:Norske Big Brother-deltakere
Kategori:Norske redaktører
Kategori:Journalister i norske lokalaviser
Kategori:Personer fra Moss kommune